**วันอาทิตย์ที่ 25 กันยายน 2022**

**คำเทศนาชุด: ความเชื่อที่จำเริญขึ้น - ตอนที่ 4 : ป้อนความเชื่อของท่านอย่างต่อเนื่อง**

ในคำเทศนานี้ เราจะเรียนรู้ว่าพระวจนะเป็นอาหารสำหรับความเชื่อ พระวจนะจะเป็นเหตุให้ความเชื่อของเราเติบโตได้อย่างไร เราป้อนความเชื่อของเราโดยการใคร่ครวญในพระวจนะของพระเจ้า

1. พระวจนะเป็นอาหารสำหรับความเชื่อของท่าน - มัทธิว 4:4
   1. เมื่อท่านป้อนความเชื่อของท่านด้วยพระวจนะ ความเชื่อของท่านจะเติบโตขึ้นในสองหนทาง:
      1. ท่านจะเริ่มเชื่อและได้รับมากขึ้นในสิ่งที่พระเจ้าทรงจัดเตรียมไว้ให้แล้ว – กิจการ 19:1-6
      2. ความเชื่อของท่านจะเข้มแข็งมากขึ้น – ปฐมกาล 17:5
   2. ป้อนความเชื่อของท่านโดยการใคร่ครวญในพระวจนะของพระเจ้า
      1. ท่านใคร่ครวญในพระวจนะโดยการพูดพระวจนะต่อตัวเองขณะเดียวกันก็พิจารณาว่าพระวจนะนั้นมีความหมายต่อท่านอย่างไร
      2. การที่จะเพิ่มความเชื่อของท่านในการรักษาโรค ให้ใคร่ครวญในข้อพระคัมภีร์ที่เกี่ยวกับความเชื่อและการรักษาโรค ความจริงเช่นเดียวกันนี้เป็นจริงสำหรับทุกด้าน : การเงิน การเอาชนะบาป และอื่นๆ
2. พระวจนะเป็นเหตุให้ความเชื่อของท่านเติบโตขึ้นได้อย่างไร?
   1. พระวจนะมีชีวิตและทรงฤทธานุภาพ – ฮีบรู 4:12, 1 โครินธ์ 16:9, 1 เธสะโลนิกา 2:13
   2. ฤทธานุภาพและชีวิตของพระวจนะจะก่อให้เกิดความเชื่อในท่าน – อิสยาห์ 55:11 (โรม 10:17)

สรุป: ในการที่ความเชื่อของท่านจะเติบโตขึ้น ท่านต้องป้อนความเชื่อของท่านด้วยพระวจนะของพระเจ้าอย่างต่อเนื่อง เมื่อท่านทำเช่นนี้ ชีวิตและฤทธานุภาพของพระวจนะจะเริ่มทำงานในท่านเพื่อทำให้ความเชื่อของท่านเข้มแข็งขึ้น ท่านป้อนพระวจนะเข้าไปมากเท่าไร ความเชื่อของท่านก็จะเติบโตมากยิ่งขึ้นเท่านั้น

คำถามอภิปราย:

1. จากมัทธิว 4:4 เราต้องป้อนความเชื่อของเราด้วยอะไร?
2. ท่านใคร่ครวญในพระวจนะของพระเจ้าได้อย่างไร?
3. พระวจนะของพระเจ้าเป็นเหตุให้ความเชื่อของเราเติบโตขึ้นได้อย่างไร?